Diari Oficial de la Generalitat Valenciana


Sumari del DOGV 6452, del 03-02-2011 (2011/1072)

Licitació per a la selecció i adjudicació del Programa d'Actuació Integrada de la Unitat d'Execució Número IV del Pla Especial de Reforma Interior del Sector Ceràmica Sant Tomàs APD/2 del Pla General d'Ordenació Urbana d'Alacant.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6452

Data del DOGV
:   03-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1072


Data del document
:   27-01-2011

Organisme emissor
:   Ajuntament d'Alacant

Tipus de document
:   Anunci

Anàlisi jurídica

 Descriptors 

:   * Alacant
    * contracte d'obres

Licitació per a la selecció i adjudicació del Programa d'Actuació Integrada de la Unitat d'Execució Número IV del Pla Especial de Reforma Interior del Sector Ceràmica Sant Tomàs APD/2 del Pla General d'Ordenació Urbana d'Alacant.  
 [2011/1072]  
El Ple de l'Ajuntament, en sessió celebrada el dia 30 de novembre de 2010, va acordar iniciar el procediment de concurs per a la gestió indirecta del Programa d'Actuació Integrada de la Unitat d'Execució Núm. IV del Pla Especial de Reforma Interior del Sector Ceràmica Sant Tomàs APD/2; en aquest acord es van aprovar les bases particulars per a la programació de l'actuació integrada a què s'ha fet referència, de conformitat amb el que estableix l'article 132.1 de la Llei 16/2005, de 30 de desembre, Urbanística Valenciana (LUV), en relació amb els articles 286.2 i 289 del Reglament d'Ordenació i Gestió Territorial i Urbanística (ROGTU).  
Apartat I. Poder adjudicador   
A) Nom, adreces i punts de contacte.  
1. L'entitat local adjudicatària del programa és la Gerència Municipal d'Urbanisme de l'Ajuntament d'Alacant. Adreça postal: rambla Méndez Núñez, 40. Localitat: Alacant. Codi postal: 03276. País: Espanya. Unitat administrativa: Servei Jurídic Administratiu, Departament de Planejament. Telèfon: 359 384 125. Fax: 100 105 921. Adreça de correu electrònic: pàgina web de l'Ajuntament d'Alacant: (Serveis municipals - urbanisme).  
2. Les bases particulars reguladores del programa d'actuació integrada van ser aprovades pel Ple de l'Ajuntament, en data 30 de novembre de 2010.  
Les precitades bases poden obtindre's en: vegeu punts de contacte mencionats dalt (apartat I. A)1.)  
Les bases particulars s'han publicat en el Butlletí Oficial de la Província d'Alacant de data 5 de gener dl 2011, BOP número 3.  
Les bases generals reguladores del programa d'actuació: regiran les aprovades pel Ple de l'Ajuntament, en data 15 de maig de 2008, publicades en el Butlletí Oficial de la Província d'Alacant núm. 104 de 2 de juny de 2008.  
3. Les ofertes o sol·licituds de participació han de presentar-se en el Registre de la Gerència Municipal d'Urbanisme, plaça de Sant Cristòfol, núm. 14 , d'Alacant, si la presentació és per correu hauran de dirigir-se a la Gerència Municipal d'Urbanisme de l'Ajuntament d'Alacant. Servei Juridicoadministratiu, Departament de Planejament. Adreça postal: rambla Méndez Núñez , 40. Localitat: Alacant. Codi postal: 03603. País: Espanya.   
B) Tipus de poder adjudicador: institució local.   
Apartat II. Objecte del contracte   
A) Descripció.   
1. Aquest contracte té com a objecte el desenvolupament i l'execució del programa d'actuació integrada que s'especifica en les bases particulars, en què es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de la unitat d'execució IV del Pla Especial de Reforma Interior del Sector Ceràmica Sant Tomàs APD/2 d'Alacant.  
2. Tipus de contracte i emplaçament de les obres, lloc d'entrega o d'execució:   
- Projecte i execució.   
- Emplaçament: unitat d'execució núm. IV del Pla Especial de Reforma Interior del Sector Ceràmica Sant Tomàs ADP/2 del Pla General d'Ordenació Urbana d'Alacant.  
3. L'anunci fa referència a: contracte públic.  
4. Breu descripció del contracte: desenvolupament i execució del programa d'actuació integrada: desenvolupament i execució del programa d'actuació integrada que s'especifica en les bases particulars.  
5. Divisió en lots: no.  
6. S'accepten variants: no.  
B) Quantitat o extensió del contracte.  
1. S'ha establit com a preu màxim de licitació la quantitat de tres-cents setanta mil euros (370.000 €) sense incloure IVA ni despeses variables d'indemnitzacions.  
 2. Opcions: no.  
C) Duració del contracte o termini d'execució:  
a) Termini màxim per a la presentació del projecte de reparcel·lació: 3 mesos des de la firma del contracte entre l'Ajuntament i l'urbanitzador.  
b) Termini màxim per a l'execució de les obres d'urbanització: 9 mesos des de l'aprovació definitiva del projecte d'urbanització.  
c) Termini màxim d'edificació dels solars: 3 anys des de la recepció de les obres d'urbanització.  
Apartat III. Informació de caràcter jurídic, econòmic, financer i tècnic  
A) Condicions relatives al contracte.   
1) Depòsits i garanties exigits:  
1. Totes les proposicions dels interessats per a participar en el concurs d'aquest programa d'actuació integrada han de prestar una garantia provisional equivalent al 2% de l'estimació de les càrregues del programa, IVA no inclòs, estimada de set mil quatre-cents euros (7.400 €), en els termes i condicions exigits en la Llei de Contractes del Sector Públic.  
2. La garantia provisional respondrà del manteniment de les propostes del programa pels licitadors fins a l'adjudicació i de la proposta de l'adjudicatari fins a la formalització del contracte per al desenvolupament i execució d'aquest programa.  
3. La garantia provisional serà confiscada a aquells licitadors que retiren injustificadament les seues proposicions abans de l'adjudicació definitiva.  
4. La garantia definitiva, a constituir en la forma i als efectes previstos en la LCSP, s'estableix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en el termini màxim de 15 dies a comptar de la notificació de l'acord d'aprovació i adjudicació del programa.  
5. Serà procedent elevar la garantia definitiva al 20% en el cas que les càrregues d'urbanització del programa aprovat estinguen immerses en presumpció de temeritat, calculades en els termes establits en la legislació de contractes del sector públic.   
2) Principals condicions de finançament i de pagament o referència a les disposicions que les regulen: no hi consten.  
3) Altres condicions particulars a què esta subjecta l'execució del contracte: vegeu les bases generals i particulars de programació del programa d'actuació integrada.   
B) Condicions de participació.   
1. Situació personal dels operadors econòmics, inclosos els requisits relatius a la inscripció en un registre professional o mercantil:  
Podran participar en el concurs per a la selecció i adjudicació d'aquest programa d'actuació integrada totes les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les bases particulars.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les que disposa la Llei 30/2007 de Contractes del Sector Públic.   
2. Capacitat econòmica i financera: la solvència econòmica i financera de l'urbanitzador s'acreditarà per un o alguns dels mitjans indicats en l'article 122 de la LUV 16/2005, amb les prescripcions especials que s'hi contenen.   
La justificació de la solvència econòmica i financera de l'aspirant a urbanitzador s'acreditarà per algun dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o d'extractes d'aquests, en el cas en què la publicació d'aquests siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants a la que és objecte d'aquest concurs, corresponent com a màxim als tres últims exercicis.  
3. Capacitat tècnica: la solvència tècnica i professional, igualment s'acreditarà per un o més dels mitjans i requisits regulats en l'article 131.2 de la Llei 16/2005 Urbanística Valenciana.   
1. La justificació de la solvència tècnica i professional de l'aspirant a urbanitzador s'acreditarà per almenys tres dels mitjans següents (i seran obligatoris els indicats en els apartats b) i d)):  
a) Presentació d'una relació dels programes d'actuació integrada o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'aspirant a urbanitzador, que participe en la gestió del programa d'actuació integrada, i especialment dels responsables del control de qualitat.  
c) En el cas que es tracte de persones jurídiques, declaració que indique la mitjana anual de personal, amb menció, si és el cas, de grau d'estabilitat en l'ocupació, i la plantilla del personal directiu, durant els tres últims anys.  
d) Declaració del material, instal·lacions i equip tècnic amb què compte l'aspirant urbanitzador per al compliment dels seus compromisos.  
e) Declaració de les mesures a adoptar per a controlar la qualitat durant el desenvolupament i execució del programa d'actuació integrada.  
f) Declaració de les mesures de gestió mediambiental que el concursant estiga disposat a aplicar durant el desenvolupament i execució del programa d'actuació integrada.  
C) Documentació a presentar per cada concursant:  
1. Els que desitgen formar part en la licitació hauran de presentar les seues proposicions en el termini de cinc mesos des de la data d'enviament de l'anunci de licitació al Diari Oficial de la Unió Europea (aquesta data haurà de constar en la publicació de l'anunci del concurs). Les proposicions es presentaran en el Registre de la Gerència Municipal d'Urbanisme, plaça de Sant Cristòfol, núm. 14, 03732 Alacant. Estaran integrades per tres sobres, identificats en l'exterior amb la indicació de la licitació a què concursen i firmats pel licitador o persona que el represente, i s'hi indicarà el nom i cognoms o raó social del proponent, amb la següent documentació en idioma castellà o valencià:  
Sobre A: es presentarà amb el títol Documentació.  
Sobre B: denominat Alternativa tècnica, es presentarà obert.  
Sobre C: denominat Proposició juridicoeconòmica, es presentarà tancat.  
2. La documentació que està en poder dels sobres B i C serà objecte de valoració a l'efecte d'aprovació del programa i adjudicació de la condició d'urbanitzador.  
3. El sobre C contindrà la documentació que es detalla a continuació, que haurà de presentar-se en original o còpies que tinguen el caràcter d'autèntiques:  
A) Aquella documentació que acredite la personalitat jurídica del concursant i, si és procedent, la seua representació.  
a) Quan l'oferent actue en nom propi o siga empresa individual, haurà de presentar DNI o fotocòpia legalitzada d'aquest.  
b) Si concorre una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
c) Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
B) Resguard acreditatiu d'haver constituït la garantia provisional en els termes exigits.  
C) Resguard acreditatiu de l'abonament de la taxa corresponent per la presentació de programes.  
D) Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, inclòs trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
E) Els documents que acrediten els requisits de solvència tècnica i professional, econòmica i financera.  
F) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, puguen sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre'ls.  
G) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.  
H) En cas de concórrer a la licitació diverses empreses compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles i designant la persona o entitat que durant la vigència del contracte ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
4. Cada concursant no podrà presentar més d'una proposició, i no s'admeten variants, i aquestes tindran el significat de l'article 131.2 g) de la LUV. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.  
5. Si l'últim dia del termini de presentació de proposicions coincideix amb dissabte, diumenge o festiu, el termini es prolongarà fins al dia hàbil següent.  
6. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A aquest efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat i depositarà una còpia d'aquests a la seu de l'Ajuntament, els exposarà al públic pels seus propis mitjans, i n'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
Apartat IV. Procediment   
A) Tipus de procediment.   
1. Tipus de procediment: obert.  
B) Criteris d'adjudicació.   
1. S'estableixen els següents criteris d'adjudicació, tenint en compte que es tracta de desenvolupar un àmbit territorial molt reduït que ja compta amb ordenació detallada aprovada.  
- Per a l'alternativa tècnica:  
a) Connexió i integració adequades de les obres d'urbanització de l'actuació en el seu entorn, en especial l'execució de vials i zones verdes: 40 punts.  
b) Qualitat tècnica de les solucions i dels materials proposats per a la urbanització: 30 punts.  
c) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador: 5 punts.  
d) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest: 5 punts.  
e) Termini d'execució del programa d'actuació integrada: 5 punts.  
f) Compromís d'edificació simultània a la urbanització dels solars resultants de l'actuació per damunt d'un mínim legalment exigible: 5 punts.  
g) Compromisos addicionals assumits voluntàriament i a càrrec seu per l'urbanitzador: 5 punts.  
h) Mitjans per al control de cada una de les prestacions que constitueixen l'objecte del programa: 5 punts.  
- Per a la proposició juridicoeconòmica:   
a) Menor import de les càrregues d'urbanització, prenent com a referència els quadres de preu de pràctica més usual, expressat en euros per metre quadrat d'edificabilitat: 25 punts.  
b) Es donarà una major puntuació a l'oferta que propose una major valoració dels terrenys a l'efecte de fixar el coeficient de canvi per al pagament en espècie i que supose una menor proposició de solars o d'aprofitament que, en concepte de retribució, ha de ser posada a disposició d'aquest per mitjà de la reparcel·lació forçosa, en cas de pagament en sòl o aprofitament: 30 punts.  
c) Major proposició de terrenys, propis o d'associats, que hagen de quedar afectes, amb garantia real inscrita en el Registre del a Propietat, al compliment de les obligacions previstes en el programa: 35 punts.  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador: 10 punts.  
2. De conformitat amb el que estableix l'article 312.2 a) del ROGTU, la ponderació de cada un dels documents sobre la puntuació total serà el següent:  
- Alternativa tècnica 50 %  
- Proposició juridicoeconòmica 50 %  
3. Perquè la proposició juridicoeconòmica puga ser objecte d'informe i valoració, l'alternativa tècnica haurà d'aconseguir com a mínim una puntuació de 60 punts. En cas de no aconseguir aquest mínim l'alternativa tècnica es considerarà rebutjada i, en conseqüència, no s'haurà d'emetre informe de la proposició juridicoeconòmica corresponent en la fase següent.  
2. Es realitzarà una subhasta electrònica- no.   
C) Informació administrativa.   
1. Número de referència que el poder adjudicador assigna a l'expedient: Programa d'Actuació Integrada de la Unitat d'Execució Núm. IV del Pla Especial de Reforma Interior Ceràmica Sant Tomàs APD/2 del Pla General d'Ordenació Urbana d'Alacant.  
2. Termini de recepció d'ofertes i sol·licituds de participació:   
Les proposicions dels interessats hauran de presentar-se en el termini de cinc mesos a comptar de la data d'enviament de l'anunci de licitació en el Diari Oficial de la Unió Europea.  
3. Llengua o llengües en què pot redactar-se l'oferta o sol·licitud de participació: ES (espanyol) o valencià.   
Apartat V. Informació complementària  
1. Aquest anunci va ser enviat al Diari Oficial de la Unió Europea el 27 de gener de 2011.  
Alacant, 27 de gener de 2011.- El delegat d'Urbanisme: Alfonso Mendoza Quesada. El secretari general del Ple en funcions: Germán Pascual Ruiz-Valdepeñas.